CELEX: 32011R0034
Language: lt
Date: 2011-01-18 00:00:00
Title: 2011 m. sausio 18 d. Komisijos reglamentas (ES) Nr. 34/2011, kuriuo iš dalies keičiamas Komisijos reglamentas (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą

19.1.2011   
            
            
               LT
            
            
               Europos Sąjungos oficialusis leidinys
            
            
               L 14/6
            
         KOMISIJOS REGLAMENTAS (ES) Nr. 34/2011
   2011 m. sausio 18 d.
   kuriuo iš dalies keičiamas Komisijos reglamentas (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103h straipsnio f punktą kartu su 4 straipsniu,
   kadangi:
   
               (1)
            
            
               Komisijos reglamente (EB) Nr. 288/2009 (2) nustatytos išsamios Reglamento (EB) Nr. 1234/2007 103ga straipsniu nustatytos Europos vaisių vartojimo skatinimo mokyklose programos taisyklės. Atsižvelgiant į patirtį, įgytą pirmaisiais vaisių vartojimo skatinimo mokyklose programos įgyvendinimo metais, ir siekiant palengvinti valstybių narių vykdomą šios programos įgyvendinimą, reikėtų iš dalies pakeisti tam tikras Reglamento (EB) Nr. 288/2009 nuostatas.
            
         
               (2)
            
            
               Reglamento (EB) Nr. 288/2009 4 straipsnyje nustatytos taisyklės dėl pagalbos tiekiant vaisius ir daržoves, perdirbtus vaisius ir daržoves bei bananų produktus vaikams pagal vaisių vartojimo skatinimo mokyklose programą, taip pat pagalbos skirstymo ir perskirstymo taisyklės. Siekiant padėti valstybėms narėms pateikti pagalbos paraišką ir užtikrinti, kad nebūtų jokių abejonių dėl prašomos pagalbos dydžio, pagalbos paraišką valstybės narės turėtų teikti kartu su savo strategija, naudodamos konkrečią formą.
            
         
               (3)
            
            
               Pridėtinės vertės mokestis neturėtų jokiomis aplinkybėmis būti laikomas išlaidomis, kompensuojamomis iš Sąjungos pagalbos, nurodytos Reglamento (EB) Nr. 1234/2007 103ga straipsnyje, lėšų. Kadangi finansinio valdymo ir kontrolės tikslais reikalingos aiškios išlaidų atitikties reikalavimams taisyklės, turėtų būti išaiškintos šiuo atžvilgiu taikomos išlaidų atitikimo reikalavimams pagal vaisių vartojimo skatinimo mokyklose programą taisyklės.
            
         
               (4)
            
            
               Reglamento (EB) Nr. 288/2009 5 straipsnio 1 dalies b punkto ii ir iii papunkčiuose įvardintos reikalavimus atitinkančios išlaidos, susijusios su stebėsena, vertinimu ir informacijos perdavimu. 7 straipsnyje nurodytos bendrosios pagalbos paraiškas pateikusių pareiškėjų patvirtinimo sąlygos. Siekiant lankstesnio vaisių vartojimo skatinimo mokyklose programos įgyvendinimo, 7 straipsnis turėtų būti iš dalies pakeistas – taip būtų užtikrinta, kad su stebėsena, vertinimu ir informacijos perdavimu susijusias paslaugas gali teikti ir tie pagalbos paraiškas pateikę pareiškėjai, kurie patys nenaudoja ir neteikia pagal vaisių vartojimo skatinimo mokyklose programą finansuojamų produktų.
            
         
               (5)
            
            
               Reglamento (EB) Nr. 288/2009 14 straipsnyje numatytas Europos vaisių vartojimo skatinimo mokyklose programos plakato naudojimas. Įsigaliojus Lisabonos sutarčiai, nuorodos į Europos Bendriją turėtų būti pakeistos nuorodomis į Europos Sąjungą. Kartu valstybėms narėms turėtų būti suteikta teisė pagrįstu laikotarpiu toliau naudoti anksčiau pagamintus plakatus ir kitas informacijos priemones.
            
         
               (6)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 288/2009 iš dalies keičiamas taip:
   
               1)
            
            
               4 straipsnio 1 dalis pakeičiama taip:
               „1.   Valstybės narės, kurios ruošiasi taikyti vaisių vartojimo skatinimo mokyklose programą, gali prašyti Reglamento (EB) Nr. 1234/2007 103ga straipsnyje nurodytos pagalbos vienu ar keliais laikotarpiais, kurie prasideda rugpjūčio 1 d. ir trunka iki liepos 31 d., jei jos iki tų metų, kuriais prasideda pirmasis laikotarpis, sausio 31 d. praneša Komisijai apie savo strategiją. Su strategija pateikiama pagalbos paraiška, parengta pagal IIa priede pateiktą pavyzdį, taip pat tais atvejais, kai strategija apima ilgesnį nei vienerių metų laikotarpį.“;
            
         
               2)
            
            
               5 straipsnio 1 dalies įvadinė frazė pakeičiama taip:
               „Reglamento (EB) Nr. 1234/2007 103 straipsnio ga punkte numatytos tokios Sąjungos pagalbos skyrimo reikalavimus atitinkančios išlaidos (išskyrus pridėtinės vertės mokestį – PVM):“;
            
         
               3)
            
            
               6 straipsnio 2 dalies e punkto ii papunktis pakeičiamas taip:
               
                           „ii
                        
                        
                           stebėsenai, vertinimui ir (arba) informacijos perdavimui.“;
                        
                     
         
               4)
            
            
               Į 7 straipsnio pirmą pastraipą įterpiamas šis naujas aa punktas:
               
                           „aa)
                        
                        
                           paramą naudoti vaisių vartojimo skatinimo mokyklose programos stebėsenai ir vertinimui, kaip nurodyta 12 straipsnyje, arba informacijos perdavimui;“;
                        
                     
         
               5)
            
            
               10 straipsnio 1 dalis iš dalies keičiama taip:
               
                           a)
                        
                        
                           b punkto pabaigoje jungtukas „ir“ išbraukiamas;
                        
                     
                           b)
                        
                        
                           pridedamas šis naujas d punktas:
                           
                                       „d)
                                    
                                    
                                       valstybių narių nustatyti patvirtinamieji dokumentai.“;
                                    
                                 
                     
         
               6)
            
            
               14 straipsnis pakeičiamas taip:
               „14 straipsnis
               Europos vaisių vartojimo skatinimo mokyklose programos plakatas
               1.   Europos vaisių vartojimo skatinimo mokyklose programoje dalyvaujančios valstybės narės informuoja visuomenę, kad programa įgyvendinama su finansine Europos Sąjungos parama. Tam valstybės narės gali naudoti plakatą, pagamintą laikantis III priede nustatytų būtinųjų reikalavimų; plakatas turi būti nuolatos iškabintas aiškiai matomoje vietoje prie pagrindinio programoje dalyvaujančios švietimo įstaigos įėjimo; jis turi būti lengvai įskaitomas.
               2.   Jei valstybės narės nusprendžia nenaudoti 1 dalyje nurodyto plakato, jos turi savo strategijoje suprantamai paaiškinti, kaip jos informuos visuomenę apie programai įgyvendinti skirtą Europos Sąjungos finansinę paramą. Bet kuriuo atveju svetainėse ar kitose informavimo ar viešinimo priemonėse, kuriomis informuojama apie valstybių narių vykdomą vaisių vartojimo skatinimo mokyklose programą, turi būti pavaizduota Europos Sąjungos vėliava ir nurodoma, kad vykdoma Europos vaisių vartojimo skatinimo mokyklose programa, remiama Europos Sąjungos lėšomis.
               3.   Nuorodos į Europos Sąjungos finansinį indėlį turi būti bent tiek pat matomos, kiek ir nuorodos į kitų valstybės ar privačių subjektų indėlį remiant šią valstybės narės programą.
               4.   Valstybės narės iki 2012 m. rugpjūčio 31 d. gali toliau naudoti iki 2011 m. sausio 31 d. išspausdintus plakatus ir kitas informacijos priemones remdamosi gaminant tokias priemones taikytais teisės aktais.“
            
         
               7)
            
            
               15 straipsnis iš dalies keičiamas taip:
               
                           a)
                        
                        
                           1 dalies antros pastraipos a punktas pakeičiamas taip:
                           
                                       „a)
                                    
                                    
                                       apie stebėsenos rezultatus, kaip numatyta 12 straipsnio 1 dalyje;“
                                    
                                 
                     
                           b)
                        
                        
                           4 dalis pakeičiama taip:
                           „4.   Jei valstybė narė pakeičia 3 straipsnyje nurodytą strategiją, ji apie naują strategiją ne vėliau kaip iki kitų metų sausio 31 d. praneša Komisijai 1 dalies pirmoje pastraipoje nurodytu e. pašto adresu.“;
                        
                     
         
               8)
            
            
               Įterpiamas šio reglamento priede pateiktas naujas IIa priedas;
            
         
               9)
            
            
               III priedo paskutinė įtrauka pakeičiama tokiu tekstu:
               „Mūsų [švietimo įstaigos rūšis (pvz., vaikų darželis, ikimokyklinio ugdymo įstaiga, mokykla)] dalyvauja Europos vaisių vartojimo skatinimo mokyklose programoje, kuri įgyvendinama gavus Europos Sąjungos finansinę paramą. Ant plakato turi būti Europos Sąjungos emblema.“.
            
         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. sausio 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 94, 2009 4 8, p. 38.
   
      PRIEDAS
      
         
            „IIa PRIEDAS
            
               Pagalbos paraiška, kurią teikia valstybės narės, kaip nurodyta 4 straipsnio 1 dalyje
            
            
                         
                     
                     
                        Valstybė narė
                     
                     
                         
                     
                  
                         
                     
                     
                        Mokslo metai
                     
                     
                         
                     
                  
                         
                     
                     
                        Preliminarus pagalbos, nurodytos 4 straipsnio 3 dalyje ir II priede, ir išreikštos EUR, paskirstymas
                     
                     
                         
                     
                  
                        1 klausimas
                     
                     
                        Galimybė panaudoti daugiau nei preliminariai numatyta 4 straipsnio 3 dalyje ir II priede.
                     
                     
                        yra
                     
                     
                        nėra
                     
                  
                        2 klausimas
                     
                     
                        Jei atsakymas į 1 klausimą yra neigiamas, nurodykite prašomą paskirstymą EUR
                     
                     
                        (skaitmenimis)
                     
                     
                        (žodžiais)
                     
                  
                        3 klausimas
                     
                     
                        Jei atsakymas į 1 klausimą yra teigiamas, nurodykite didžiausią prašomą papildomą paskirstymą EUR (papildomai prie preliminaraus paskirstymo).
                     
                     
                        (skaitmenimis)
                     
                     
                        (žodžiais)“